Tutustu Seinäjoen taidehallin Kuvittele puu -näyttelyyn biologian ja luonnonsuojelun asiantuntijoiden seurassa.
Kerro minulle metsästä: näyttelykierros metsän asiantuntijoiden seurassa
Klo 17-17.45, Vintti (3. krs) Biologit Hannu Tuomisto ja Taina Ranta-Maunus Etelä-Pohjanmaan luonnonsuojeluyhdistyksestä vierailevat taidenäyttelyssä perjantaina 1.11. klo 17. Taidehallin opas kertoo näyttelystä ja keskustelee asiantuntijoiden kanssa. Millaisia ajatuksia näyttely herättää? Millaisia muistoja ja kokemuksia metsään liittyy? Miksi metsä kiehtoo? Mikä tekee metsästä tärkeän? Seinäjoen taidehallin keskustelevilla näyttelykierroksilla eri alojen asiantuntijat tarkastelevat näyttelyä omasta näkökulmastaan. Keskustelussa on tilaa myös näyttelykierrokselle osallistuvien kommenteille ja kysymyksille. Perjantai 1.11. on Taidehallin ilmaispäivä. Näyttelykierrokselle ja Taidehallin näyttelyihin on vapaa pääsy. Tervetuloa! *** NÄYTTELY: Jacob Juhl: Kuvittele puu Tanskalaisen Jacob Juhlin Kuvittele puu -installaation aiheena on luonto: se kysyy, mitä luonto meille merkitsee. Kuinka kohtelemme luontoa, millaiseksi kuvittelemme esimerkiksi metsän tulevaisuuden? Näyttely on esillä Seinäjoen taidehallin Vintillä (3. krs) 16.11.2024 asti. Lisää näyttelystä: Jacob Juhl: Kuvittele puu Kuva: Krista Luoma. Näkymä Kuvittele puu -näyttelyyn. *** ASIANTUNTIJAT: Hannu Tuomisto on biologi ja Etelä-Pohjanmaan luonnonsuojeluyhdistyksen puheenjohtaja Taina Ranta-Maunus on biologi ja Etelä-Pohjanmaan luonnonsuojeluyhdistyksen varapuheenjohtaja Etelä-Pohjanmaan luonnonsuojeluyhdistys ry on Suomen luonnonsuojeluliiton Seinäjoella ja Ilmajoella toimiva paikallisyhdistys. www.sll.fi/etela-pohjanmaa
Tove Kjellmark_Hevonen, robotti & mittaamaton_Färgfabrikenilla_2022.jpg
Tutustu Hevonen, robotti ja mittaamaton -näyttelyyn terapeuttisen hevostoiminnan asiantuntijan seurassa.
Kerro minulle hevosesta: näyttelykierros hevostoiminnan ohjaajan kanssa
Klo 17-17.45, Halli (2. krs) Tutustu Seinäjoen taidehallin Hevonen, robotti ja mittaamaton -näyttelyyn terapeuttisen hevostoiminnan asiantuntijan seurassa. Teea Ekola, Toiskan Terapeuttisen tallin hevostoiminnan ohjaaja ja kouluttaja, vierailee taidenäyttelyssä perjantaina 4.10. klo 17. Taidehallin opas kertoo näyttelystä ja keskustelee asiantuntijan kanssa. Millaisia ajatuksia näyttely herättää? Mitä me voimme tietää hevosen maailmasta? Miten voimme oppia hevosilta? Kuinka hevonen voi vaikuttaa hyvinvointiimme? Seinäjoen taidehallin keskustelevilla näyttelykierroksilla eri alojen asiantuntijat tarkastelevat näyttelyä omasta näkökulmastaan. Keskustelussa on tilaa myös näyttelykierroksen osallistujien kommenteille ja kysymyksille. Perjantai 4.10. on Taidehallin ilmaispäivä. Näyttelykierrokselle ja Taidehallin näyttelyihin on vapaa pääsy. Tervetuloa! *** NÄYTTELY: Tove Kjellmark: Hevonen, robotti ja mittaamaton Ruotsalaisen taiteilijan Tove Kjellmarkin Hevonen, robotti- ja mittaamaton -näyttelyn aiheena on hevonen. Kjellmark kysyy, mitä me voisimme ihmisinä oppia hevosilta, niin kehollisesti kuin tunteiden tasolla. Näyttely on esillä Seinäjoen taidehallin Hallissa (2. krs) 7.9.2024–4.1.2025. Lisää näyttelystä: Tove Kjellmark: Hevonen, robotti & mittaamaton Kuva: Färgfabriken, 2022. Tove Kjellmark, Hevonen, robotti & mittaamaton-näyttelyssä. TEEA EKOLA on sosionomi sekä hevostoiminnan ohjaaja ja kouluttaja, joka vastaa Toiskan sote-talli-toiminnasta. Toiskan terapeuttinen talli on sosiaali- ja terveyspalvelujen tuottamiseen erikoistunut ammatillinen sote-talli. www.terapeuttinentalli.fi
LA 28.9.2024 AMERICAN BRUNCH! Tuntuuko siltä, että vatsasi kaipaa kunnon hemmottelua? No nyt laitetaan pöytä koreaksi ja vatsat täyteen, sillä Holy Smoken American Brunch on täällä! Laita lippis takaraivolle, solmi mahan ympäri joustavat housut ja varaudu herkuttelemaan niin, että jenkkiautokin jää toiseksi! Tämä brunssi on niin täynnä maistuvia klassikoita, että saatat joutua ottamaan ylimääräisen tauon välissä vain ihaillaksesi mättökasan korkeutta. Ja jälkiruokapöytä? No, sanotaanko, että siinä on enemmän sokeria kuin Amerikan unelmassa! Joten tule paikalle, unohda ruokamorkkikset ja anna makuhermoillesi ALL-YOU-CAN-EAT -vapaa-aikaa. Jenkeissä on sanonta: "Go big or go home" ja Holy Smokessa me mennään ISOLLA! _____________________________ LA 28.9.2024 AMERICAN BRUNCH (22€/28€) Tarjolla mm. - Pannupizzaa - Burgereita - BBQ-possua - Mac&Cheese - Pekonia - Juustokastiketta - Grilliperunoita - Ranskalaisia - Nakkeja ja lihapullia - Munakokkelia - Suolaisia piirakoita - Nachoja & salsaa ja dippejä - Juustopöytä - Cesar-salaattia - Coleslaw - Brownies - Suklaasuihkulähde - Ja paljon muuta! _____________________________ JUOMATARJOUKSET BRUNSSIN YHTEYDESSÄ: Sielukas talon valkoviini… Holy Smoke WHITE - Chardonnay 19,00€ (norm. 39,50€) 75cl, Mendosa, Argentina 13% Lasillinen kuohuvaa… Holy Smoke Prosecco 3,00€ (norm. 9,00€) 12cl, Italia, 11%, vegan friendly Brunssin juomatarjoukset voimassa 1.6.2025 asti. _____________________________ TULEVAT BRUNSSIT: 5.10. Meat Lovers Brunch 12.10. Octoberfest brunssi 19.10. BBQ Brunch ___________________________________ Ja muista! Holy Smoke ja pöytävaraus ovat kuin pippuri ja suola - ne täydentävät toisiaan täydellisesti! PÖYTÄVARAUKSET: Laita meille meiliä osoitteeseen myynti@holysmoke.fi tai pirauta meille +358 44 2354113, niin järjestetään teille varaus kuntoon! Voit varata pöydän myös lomakkeella: bit.ly/holysmokeyhteydenotto Facebook kaverit & instagram seuraajat: 22€/hlö, norm. 28€/hlö. HUOM! Tarjoushinta vain Facebook ja Instagram -seuraajille, joten muista mainita asiasta kassalla tilatessasi. Pienet lapset 1,5€/ per ikävuosi. Brunssi tarjolla klo 11:30-14:00. Lauantaisin menun annokset ovat tilattavissa klo 12:00 jälkeen. Eikä tässä vielä kaikki. Normaalihintaisesta brunssista saat leiman LOUNASPASSIIN. Keräämällä 10 leimaa, saat 20€ arvoisen etusetelin Holy Smokeen! Passin saat veloituksetta kassalta. Lue lisää: https://www.holysmoke.fi/brunssi Holy Smoken löydät: https://www.facebook.com/HolySmokeBGC https://www.instagram.com/holysmoke.seinajoki #holysmokeseinäjoki #americanbrunch #HyväRuoka #Grilliherkut #HolySmokeBrunssi #LauantaiHerkuttelu #HyväRuoka #HolySmokenBrunch #Tuppuarpoo #NauruRaikaa #visitseinäjoki #visitlakeus #seinäjoenkeskustassatapahtuu #tuepaikallista #Brunssi
35€ perusympäristölippu / 32€ peruslippu / 29€ ympäristölippu eläkeläinen/opiskelija/työtön / 26€ eläkeläinen/opiskelija/työtön
Syksyllä 2024 Ali Jahangiri lähtee läpi Suomen avartamaan naurulla ajatuksiamme uudella Mustavalkoista -stand up soolollaan.
Syksyllä 2024 Ali Jahangiri lähtee läpi Suomen avartamaan naurulla ajatuksiamme uudella Mustavalkoista -stand up soolollaan. Maailma, jossa elämme, on väriä täynnä ihmisissä, suuntauksissa, poliittisissa ajatuksissa ja persoonissa. Silti ajatusmaailmamme voi olla yllättävän mustavalkoista. Vai onko sittenkään? Show´ssa on luvassa naurua ja huumoria koko väripaletin kirjolla. -Lippuhinnat alkaen: 32€ peruslippu / 35€ perus-/ympäristölippu ja 26€ eläkeläinen/opiskelija/työtön ja ympäristölippu 29€eläkeläinen/opiskelija/työtön . (Hinnat sisältävät palvelumaksun) + mahdolliset toimituskulut. -Ikäraja on K-18. -Varaudu paikkakohtaiseen narikkamaksuun paikanpäällä. Liput myy tiketti.fi
Miesten F-liigan salibandya Nurmohallilla
Hunajata, hunajata, hunajata meille! 🐝⚽️ Mehiläinen tuo terveyttä ja Jymy tuo voittoja! Tule kannustamaan Nurmon Jymyä ja nauttimaan hunajaisesta tunnelmasta, kun TPS saapuu vieraaksi. Yhdessä kohti voittoa ja hyvinvointia! Ottelun sisäänpääsyn tarjoaa Mehiläinen. KOTIOTTELU ⚔️ Jymy - TPS 📆 LA 21.9. klo 16.00 📍 Nurmohalli 🎟️ sisäänpääsyn tarjoaa Mehiläinen 📺 Ruutu+ | @ruutu_urheilu 💙 P.S. Vielä on mahdollista sinunkin yritykselläsi osallistua tähän Jymytekeväisyyden kauteen. 💙 📸 Anita Jokilehto | @valokuvaus.aj 🏑 @fliiga @paakallo @salibandyfi #KaikkienJymy #Fliiga #Salibandy #exelfloorball #Exelclan #choosetorule
SYYSKUUN KUUKAUDEN TAITEILIJA MINNA SALONEN
THE ARTIST OF THE MONTH IN SEPTEMBER MINNA SALONEN
Näyttelyssä on esillä öljyvärimaalauksia. Minna Salonen avaa töiden syntyä: “Jossain vaiheessa innostuin ottamaan valokuvia kuihtuneista auringonkukista. Minua kiinnostivat niiden muodot ja värit. Lisäksi niissä oli jotain hellyyttävää ja inhimillistä.” Taiteilijaa puhuttelee japanilainen wabi-sabi estetiikka, jossa arvostetaan epätäydellisyyttä, keskeneräisyyttä ja häviävyyttä. Maalauksissa esiintyvät kukat eivät ole enää täydessä kukassa. Ne ovat elämänsä loppupuolella, mutta silti kauniita. Salonen on kuvataiteilija, jonka pääasiallisia tekniikoita ovat kaksi- ja kolmiulotteinen maalaus. Hän on viime aikoina tehnyt teoksia ompelemalla kangasta ja kovettamalla sitä muotoonsa. Teosten aiheet liittyvät ajan kulumiseen, muistoihin, kasveihin, eläimiin ja luonnon orgaanisiin muotoihin.
The exhibition features oil paintings. Minna Salonen explains the creation of the works: "At some point I got excited to take photos of withered sunflowers. I was interested in their shapes and colors. In addition, there was something endearing and human about them." Japanese wabi-sabi aesthetic is important to the artist, which values ​​imperfection, incompleteness and loss. The flowers in the paintings are no longer in full bloom. They are at the end of their life, but still beautiful. Salonen is a visual artist whose main techniques are two- and three-dimensional painting. Recently, she has been making works by sewing fabric and hardening it into shape. The subjects of the works are related to the passage of time, memories, plants, animals and organic forms of nature.
Laitakaupungin orkesteri: Hurraa-levynjulkaisukonsertti ke 30.10. Vierailijoina Paleface ja Petri Kivimäki
Laitakaupungin orkesteri: Hurraa-levynjulkaisukonsertti
Laitakaupungin orkesteri: Hurraa-levynjulkaisukonsertti ke 30.10. Vierailijoina Paleface ja Petri Kivimäki Aikataulu: 18:00 ovet 19:00 Laitakaupungin orkesteri ft. Paleface & Petri Kivimäki Liput: ennakosta 15 €, ovelta 17 € Laitakaupungin orkesterin toinen studioalbumi on hurraahuuto elämälle, sen rosoisuudelle ja ohipyyhältävälle onnelle. Unettoman kulkijan tielle asettuu kitkaksi kirjava sarja sattumuksia: juuri kun kaiken piti olla hyvin, tapahtuu odottamattomista käänteistä mahdottomin. Mutta onneksi pieni Amorkin istuu hetkeksi elämän rattaiden ohjaksiin. Levyn kappaleet koostuvat yhtyeen jäsenten omista sävellyksistä ja sanoituksista sekä yhteistyökumppaneiden uusista kappaleista. Hurraa! on raikas kokoelma kappaleita, joissa tunnelmia piirrellään orgaanisella pensselillä sähköisiä sävyjä unohtamatta. Levynjulkaisukonserttissa LKO:n kanssa lavalle nousevat myös yhtyeen pitkäaikaiset yhteistyökumppanit; suomalaisen hip hop -musiikin kärkinimi Paleface sekä levyn “Unta vailla” -kappaleessa vieraileva eteläpohjalaislähtöinen, nykyään pohjois-Ruotsissa vaikuttava saksofonisti Petri Kivimäki. Uuden levyn materiaalin lisäksi konsertissa kuullaan siis myös kappaleita LKO:n viime vuosien produktioista. Laitakaupungin orkesteri tunnetaan monipuolisesta ohjelmistostaan ja toiminnastaan, joka kattaa kaikki rytmimusiikin tyylilajit. LKO on työskennellyt musiikkikentän lisäksi myös tanssin ja teatterin parissa. Orkesterin solisteina ovat vuosien aikana vierailleet mm. Paleface, Teemu Roivainen, Sussu Erkinheimo, Otto Grundström ja Samuli Putro. Laitakaupungin orkesteri: Charlotta Hagfors: laulu, lyömäsoittimet Piia Kleemola: viulu, kantele, laulu Antti Paalanen: haitarit Sami Silén: kitarat Teemu Vuorela: rummut Petri Välimäki: basso.
25€ eläkeläinen, opiskelija, työtön / 29€ peruslippu / 32€ ympäristölippu
Koomikko Iikka Kiven huumoriteräväkynä on suihkinut syksylle 2024 odotetun ”Erityinen luontosuhde” -stand up sooloesityksen!
Koomikko Iikka Kiven huumoriteräväkynä on suihkinut syksylle 2024 odotetun ”Erityinen luontosuhde” -stand up sooloesityksen! Ilmapiirin kiristyessä ja jakolinjojen syventyessä on tärkeää muistaa, että yksi asia on meille kaikille yhteinen: Suomen luonto. Iikan stand up -soolonäytös Erityinen luontosuhde herättelee suomalaisia kokemaan, vaalimaan ja suojelemaan omaa suhdettaan luontoon sekä kysyy, miten karhunkaatajien kansan jälkeläisistä tuli valkoposkihanhista stressaantuvia sähköskuuttaajia. Hyväntuulisen piikikkäässä esityksessä esiintyy laaja joukko suomalaisia otuksia hupenevista hömötiaisista roimasti runsastuvaan kesämökkeilijäkantaan. Vaikka aihe on vakava ja luonnon tila huono, esitys ei keskity saarnaamiseen tai syyllistämissormen heilutteluun, vaan pyrkii ennen kaikkea innostamaan, löytämään ratkaisuja ja kannustamaan ihmisiä löytämään oman suhteensa luontoon. Iikka Kiven loppuunmyydyille katsomoille esitetty soolo ”Spede on kuollut” nähtiin vuonna 2019. Uutta sooloa onkin odotettu kuin kevätmuuttajia takatalven keskellä!
Miia Kosken Vastakohtia -näyttely Seinäjoen pääkirjastossa
Näyttelyyn voi tutustua pääkirjasto Apilan aukioloaikoina
Tietokirjailija Tero Hiekkalinna Apila-kirjastossa
Kiinnostaako avaruus? Haaveiletko rakettimatkasta? Tule tapaamaan tietokirjailija Tero Hiekkalinnaa Seinäjoen pääkirjasto Apilan Jaaksi-saliin keskiviikkona 23.10. klo 17. Tero Hiekkalinna on aktiivinen tähtiharrastaja, joka on kirjoittanut kolme avaruusaiheista tietokirjaa lapsille. Piilomaan väki suosittelee tapahtumaa erityisesti kaikille aiheesta kiinnostuneille alakouluikäisille lapsille ja nuorille. Tapahtuma on maksuton ja sinne ei tarvitse ilmoittautua etukäteen. Vierailu on osa Heurekan Tietokirjafanit-hanketta ja sen mahdollistaa Alfred Kordelinin säätiön Suuret kulttuurihankkeet. Apila-kirjasto, Jaaksi-sali, Alvar Aallon katu 14.
Kaksikelinen satutuokio Nyyrikin syksy/Nüürikese sügis Seinäjoen pääkirjastossa
Kaksikelisessä satutuokiossa kuullaan tarina oravanpoika Nyyrikin seikkailuista syksyisessä metsässä. Suomen- ja vironkielisessä satutuokiossa päästään mukavan tarinan lisäksi kuuntelemaan myös sitä, miltä sukulaiskieli kuulostaa. Nyyrikin syksy on Mervi Heikkilän kirjoittama lastenkirja, jonka on kuvittanut Kristiina Mäkimattila ja virontanut Lauri Juursoo. Tapahtuma on osa kirjaston Viro-viikkoa. Koko viikon ohjelmaan voi tutustua kirjaston kotisivulla. Aallon kirjasto, Studio, Koulukatu 21.
Lauta- ja palapelien vaihtoviikot kirjastossa
Pääkirjaston Aallon kirjastossa sekä Nurmon, Peräseinäjoen ja Ylistaron lähikirjastoissa vietetään palapelien ja lautapelien vaihtoviikkoja. Voit tuoda vaihtoon pelikuntoiset, tarpeettomiksi jääneet pelit tai hakea kotiin uutta pelattavaa muiden tuomista. Pelejä voi tuoda myös kirjastoautoihin ja Kyrkkärin kirjastoon, joista ne kuljetetaan Aallon kirjaston vaihtopöytään. Pääkirjastossa pelejä pääsee vaihtamaan Aallon kirjaston aukioloaikoina, lähikirjastoissa aukioloaikojen lisäksi myös itsepalveluaikana. Aallon kirjasto, Koulukatu 21
{"fi":"Lue lisää ja ilmoittaudu mukaan täältä: https://projektit.seamk.fi/event/yrityksen-esittelyvalmennus-16-9-ja-3-10-2024/","sv":"","en":""}
Valmennus on tarkoitettu helpottamaan yrityksen esittelyä eri tilanteissa. Erityisesti yrityksen myyntivaiheessa esittelyllä on iso merkitys
Aika: 3.10.2024 klo 12–16 (ja 16.9.2024) Paikka: Frami F, Seinäjoki (Kampusranta 11) Valmennus 3.10.: Tarkastellaan, miten esittelyssä voi tuoda yrityksen ominaispiirteet esiin parhaalla mahdollisella tavalla. Valmennuksen vetävää Iina Åman Tenhosta. (Valmennus 16.9.: Keskitytään oman yrityksen vahvuuksien kartoittamiseen ja löytämiseen. Valmennuksen vetävät Aila Hemminki ja Juha Tall, Seinäjoen ammattikorkeakoulu.) Saat parhaan hyödyn valmennuksesta, jos pystyt osallistumaan molemmille valmennuskerroille. Kuitenkin osallistuminen vain toiselle valmennuskerralle on myös mahdollista. Valmennuksen tavoitteena on auttaa yrittäjää löytämään ja tuomaan esiin yrityksestään potentiaalisia ostajia kiinnostavia, vakuuttavia ja ostohalua herättäviä näkökulmia. Valmennuksen sisältöä on mahdollisuus hyödyntää myös esim. omien esittelyvideoiden tekemisessä, haastatteluiden antamisessa sekä erilaisissa myynti- ja esiintymistilanteissa. Valmennuksen mainokseen pääset tästä. Valmennuksen järjestää Seinäjoen ammattikorkeakoulu.
Liput: 36€/33€, Illallisen kanssa 72€/69€
Ken Keseyn klassikkoromaaniin perustuva Yksi lensi yli käenpesän -näytelmä syys- ja lokakuussa Teatteri Hysteriassa.
TERVETULOA SULJETULLE OSASTOLLE! Yksi lensi yli käenpesän -näytelmä sijoittuu 1960-luvun yhdysvaltalaiseen mielisairaalaan. Suljetulle osastolle tuodaan yhteiskuntaa vastaan kapinoiva pikkurikollinen Randle P. McMurphy, joka laittaa mielisairaalan arjen sekaisin ensimmäisestä päivästä lähtien. Pian McMurphy havaitsee epäkohtia sairaalan totutuissa tavoissa. McMurphy nousee puolustamaan potilaiden vapautta ja haastaa mielisairaalan hoitajan Ratchedin harjoittaman autoritäärisen vallan. Samalla McMurphy inspiroi muita potilaita elämään vapaammin. Mutta meneekö hän lopulta liian pitkälle? Ken Keseyn klassikkoromaaniin perustuva Yksi lensi yli käenpesän -näytelmä jatkuu vielä syys- ja lokakuussa 2024. Teatteri Hysteria sijaitsee entisellä mielisairaala-alueella Seinäjoen Piirillä, mistä syntyy näytelmän aiheeseen käsin kosketeltava tunnelma. Kirjailija Ken Kesey työskenteli aikanaan Palo Alton sairaalan akuuttien osastolla. Kokemuksien pohjalta syntyi tämä tunnettu klassikkoteos, josta näytelmän on kirjoittanut Dale Wasserman. Jack Nicholsonin tähdittämän menestyselokuvan myötä teoksen maine levisi ympäri maailmaa. Randle P. McMurphyn roolissa nähdään näyttelijä Rami Mäkilaine, Päällikkö Bromdenin roolissa näyttelijä Jussi Lampi ja Hoitaja Ratchedin roolissa näyttelijä Juulia Soidinaho. Näytelmä toteutetaan kymmenen näyttelijän voimin. SYKSYN 2024 ESITYKSET Ke 18.9. klo 18 esitys Pe 20.9. klo 18 esitys La 21.9. klo 18 esitys To 26.9. klo 18 esitys Pe 27.9. klo 18 esitys La 28.9. klo 18 esitys Ke 2.10. klo 18 esitys Pe 4.10. klo 18 esitys La 5.10. klo 14 esitys La 5.10. klo 18 esitys Ke 9.10. klo 18 esitys To 10.10. klo 18 esitys Pe 11.10. klo 18 esitys La 12.10. klo 14 esitys La 12.10. klo 18 esitys Esityksen kesto noin 2h 30min väliajan kanssa. Perjantain ja lauantain ilta-esitysten jälkeen tarjolla Ravintola Verstaan herkullinen illallinen. OSTA LIPUT: https://hysteria.fi/yksilensiylikaenpesan/ LIPPU: 36€ / 33€ LIPPU ILLALLISEN KANSSA: 72€ / 69€ OSTA LIPUT: <a href="https://l.facebook.com/l.php?u=https%3A%2F%2Fhysteria.fi%2Fyksilensiylikaenpesan%2F%3Ffbclid%3DIwZXh0bgNhZW0CMTAAAR2u2DoUAGlWBMZTNR7mrfAllys3WdKNwkQmpzCLnjyTzdlQ1T2mXVJ13uk_aem_ddxWNAb9lp2vcFM1fLjc-A&h=AT1LXtqDQ0S7dhdO8R3g69ESBBAJyoangXfT5t5ar14e8Fxwm_EpK9p4LnXhTlVcDiO_5uhkEEF_q-5eRR-tCNWLPzMDVzk9jntYWESHu7CwfEjib81PFy6nI9Qp7s748TDEEXjgqcgugRdEHaei1rk&__tn__=q&c[0]=AT0BLVmrSo0lPY2bJQLmQTWfiaa15urU0fhS6wULEO_9VrMcLiRLsiF8HS5tFPlVmdU8AXNT7zQN5YvQWDCmwJoYm4dKmSVrpaX0B5gVIOmopgfalrqKbB2oQ_nqwPr6Rn1HEdr7d_eWKPzfI0nDSSZpNw0KZcG0qAT2h0TJc77iaTgsQcp1">https://hysteria.fi/yksilensiylikaenpesan/ LIPPUVARAUKSET: info@hysteria.fi tai puh. 050 5522 974 (arkisin klo 12-15) Varatut liput tulee lunastaa vähintään 2 vuorokautta ennen esitystä Ravintola Verstaan lipunmyyntipisteeltä. Varatut illallisliput tulee lunastaa viimeistään 7 vuorokautta ennen esitystä. RAVINTOLAN VERSTAAN ILLALLISMENU Vihersalaatteja & raparperivinegrettiä ve, g Purjo-perunasalaattia l, g Pinaatti-savulohisalaattia & lime-aiolia m, g Mintulla marinoitua melonia & herneenversoa ve, g Paahdettua punajuurta, appelsiinia & jogurttia l, g Talon focacciaa ve Paahdettua voita l, g Valkosipuli-salviaperunaa ve, g Satokauden kasviksia & yrtti-sitrusöljyä ve, g Naudan petite tender & portviinikastiketta m, g Mandariiniposset & suklaagranolaa l, g Illalliseen kuuluu ruokajuomana vesi ja jälkiruuan kanssa kahvi/tee.